Pranas Baltrėnas

Pranas Baltrėnas (1940 m. rugpjūčio 2 d. Savitiškyje, Smilgių valsčiuje – 2021 m. sausio 14 d. Vilniuje)Mirė profesorius Pranas Baltrėnas. lrt.lt. 2021-01-18. Nuoroda tikrinta 2021-11-18. – Lietuvos inžinierius aplinkosaugininkas, habilituotas technologijos mokslų daktaras.

 Biografija 
1948 m. su šeima ištremtas į Sibirą. Mokėsi Krasnojarsko sukarintoje upeivystės mokykloje, keturias vasaras plaukiojo Jenisiejumi. 1962 m. baigė mokyklą ir grįžo į Lietuvą, dirbo Nemuno laivininkystėje. 1963 m. įstojo į Leningrado vandens transporto instituto Laivų mechanikos neakivaizdinį skyrių, persikėlęs 1969 m. baigė Kauno politechnikos institutą.Julius Norkevičius. Profesoriaus gyvenimas turtingas išradimų, jo parašytų knygų. Mokslo Lietuva  1993 m. habilituotas technologijos mokslų daktaras. Nuo 1994 m. Tarptautinės ekologijos ir žmonių saugos mokslų akademijos, nuo 1992 m. Ukrainos technologinės kibernetikos mokslų akademijos narys, nuo 1995 m. Rusijos šalčio akademijos užsienio narys.

1969–1978 m. Kauno politechnikos instituto dėstytojas. Nuo 1978 m. Vilniaus Gedimino technikos universiteto dėstytojas (iki 1990 m. Vilniaus inžinerinis statybos institutas), nuo 1993 m. Aplinkos apsaugos katedros vedėjas, nuo 1990 m. profesorius.

 Mokslinė veikla 
Svarbiausi darbai iš technosferos užterštumo teorinių ir eksperimentinių tyrimų bei aplinkos apsaugos technologijos. Sukūrė dulkėtumo kontrolės prietaisų, oro valymo įrenginių bei priemonių šiems įrenginiams regeneruoti. 60 išradimų, 24 mokomųjų knygų, 10 monografijų autorius.

 Bibliografija 
 Aplinkos apsauga, vadovėlis, su kt., 1996 m.
 Dulkėtumo mažinimas statybinių medžiagų pramonės įmonėse, 1990 m., rusų kalba
 Aplinkos apsauga statybos pramonėje, su A. Primaku, 1991 m., rusų k.
 Technosferos užterštumo ir jo mažinimo analizės pagrindai, 1996 m.
 Grūdėti oro valymo filtrai, su A. Spruogiu ir J. Krasovickiu, 1998 m.
 Oro valymo įrenginių katalogas, 2000 m.

 Įvertinimas 
 1994 m. Lietuvos mokslo premija
 2001 m. Didžiojo Lietuvos kunigaikščio Gedimino ordino Riterio kryžius

 Literatūra 
 Pranas Baltrėnas. Literatūros rodyklė. VGTU leidykla TECHNIKA, 2000 m., ISBN 9986-05-411-7

 Šaltiniai 

Kategorija:Lietuvos mokslo premijos laureatai
Kategorija:Lietuvos ekologai
Kategorija:Lietuvos inžinieriai
Kategorija:Lietuvos išradėjai
Kategorija:Lietuvos jūrininkai
Kategorija:Lietuvos upeiviai
Kategorija:Tarptautinės ekologijos ir žmonių saugos mokslų akademijos nariai
Kategorija:Mokslų akademijų nariai
Kategorija:Lietuvos aplinkosaugininkai